Nicola Sturgeon, formaður Skoska þjóðarflokksins, segir hvorki Boris Johnson né nokkurn annan geta staðið í vegi fyrir annarri þjóðaratkvæðagreiðslu um sjálfstæði Skotlands. Shadiq Khan var endurkjörinn borgarstjóri Lundúna í kosningum á fimmtudag.
Skoski þjóðarflokkurinn með Nicolu Sturgeon í fararbroddi, fékk að lokum 64 þingsæti, en vantaði einn stól upp á að ná hreinum meirihluta á þinginu.
And given that outcome, there is simply no democratic justification whatsoever for Boris Johnson, or indeed for anyone else, seeking to block the right of the people of Scotland to choose our own future
Sturgeon sagði úrslitin staðfesta að það sé engin lýðræðisleg réttlæting á því að Boris Johnson, eða nokkur annar, standi í vegi fyrir því að Skotar fái að velja sína eigin framtíð.
Boris Johnson forsætisráðherra Bretlands sendi Sturgeon hamingjuóskir í gærkvöld en hann hefur alfarið hafnað kröfum um aðra þjóðaratkvæðagreiðslu, sem hann segir ábyrgðarlausa og glannalega hugmynd.
Sturgeon segir undirbúning þjóðaratkvæðagreiðslu hefjast eftir að mesta ógnin af kórónuveirufaraldrinum er yfirstaðin og ekki síðar en fyrir árslok 2023
En það var ekki bara kosið til þings í Skotlandi og í Wales síðastliðinn fimmtudag. Kosið var í bæjar- og sveitastjórnir um allt land.
Shadiq Khan var endurkjörinn borgarstjóri Lundúna. Hann þakkaði stuðngininn í gær og sagðist vilja halda áfram að vinna að bjartari framtíð fyrir Lundúnabúa. Þegar erfiðir tímar kórónuveirunnar væru að baki tæki við uppbygging í átt að grænni, réttlátari og öruggari borg.
I promise to strain every sinew to help build a better and brighter future for London after the dark days of the pandemic and to create a greener fairer and safer city.
Þau úrslit voru ein af örfáum rósum í hnappagat Verkamannaflokksins í þessum kosningum.